પામ ઓઇલના ભાવ છેલ્લા એક મહિનામાં ૯.૮૪ ટકા વધ્યા છે જ્યારે સોયાબીન ઓઇલ અને સનફ્લાવર ઓઇલના ભાવ અનુક્રમે પાંચ ટકા અને ૩.૬ ટકા વધ્યા છે. સોલ્વન્ટ એક્સ્ટ્રેક્ટર્સ એસોસિયેશન ઓફ ઇન્ડિયા (એસઇએ)ના એક્ઝિક્યુટિવ ડિરેક્ટર બી વી મહેતાએ જણાવ્યું કે, સરકાર સોફ્ટ ઓઇલ (સોયાબીન અને સનફ્લાવર) પર ડ્યૂટી વધારશે તેવી મોટા પાયે અટકળ કરવામાં આવે છે છતાં ડ્યૂટીમાં વધારો તાત્કાલિક થવાની શક્યતા ઓછી છે.